Բայց ո՞վ է այդ մասին խոսում։ Այդ մարդիկ սարսափում են անգամ Ժնևում ընդունված պայմանների մասին խոսք ասել։ Դեմագոգիայով զբաղված տարբեր հայտարարություններ են անում, բայց հստակ ասել, որ Հայաստանը պնդում է, որ Ադրբեջանը պետք է կատարի հետաքննության մեխանիզմների տեղադրման պայմանը, նման բան չեն ասում։ Վերջին մեկ ամսում դուք նման բան լսե՞լ եք։ Ինչպե՞ս կարող են նման բան ասել, եթե նոյեմբերին գնացել այլ բան են պայմանավորվել։ Փորձեք այդ հարցը հստակ տալ իշխանություններին։ Անգամ երիտասարդ դեմագոգներն են սարսափում հիշատակել այդ պայմանների մասին։ Շավարշ Քոչարյանը հանկարծակի հիշել է 1994 թվականի պայմանավորվածությունները, գնացել հասել է 1994 թվական, բայց ոչ Վիեննայի պայմանավորվածությունների մասին։ Այդ մարդկանց խոսքից պարզ երևում է ստեղծված տխուր վիճակը։ Գնաց հասավ 1994 թվականին, միայն թե չհիշատակի Վիեննայի պայմանները։ Անգամ ծիծաղելի է, թե այդ մարդիկ ինչ վիճակում են գտնվում։